Jijqinski adası

Jijqinski adası — Ağ dənizdə, Arxangelsk vilayəti ərazisində yerləşən ada. Soloveski adalarından 40 km şərqdə, Letnı sahilindən isə 5 km aralıda yerləşir. Adaya yan almmaqda çətinlik çəkilir. Buna səbəb adadan çoxlu sayda qumlu dillərin dənizin daxilinə uzanmasıdır.
Adanın sahəsi 5 km²-dir. Relyefi təpəlidir. Ərazisində 3 şirinsulu göl vardır.

Tundra iqlim qurşağında yerləşir. Ərazisində elə də böyük sahəni əhatə etməyən meşə vardır. Adada Tozağacı, Əsməqovaq, Qızılağac və az miqdarda şam ağacları bitir. Sərt iqlim və güclü küləklər səbəbindən ağacların hündürlüyü 3–5, nadir hallarda isə 7 metri keşmir. Ərazisində çoxlu sayda giləmeyvə (Mərcangilə, cır qaragilə, Qaragilə, Daş-böyürtkən, Rubus chamaemorus, Adi moruq) və göbələyə rast gəlinir.

Ərazisində heyvanlar aləmindən Lemminq və Tülkülərə rast gəlinir. Sahillərində suitilər dincəlir, sahil sularında isə ağ balinalara rastlanılır. Payız və yaz ayları ərazisində çoxlu sayda köçəri quşlara rastlamaq mümkündür.

Adada 1841-ci ildə inşa edilmiş mayak fəaliyyət göstərir. Elə buradaca meteoloji stansiya vardır. Yay dövründə aktiv şəkildə dəniz kələmi toplanılır.
Adada eniş-uçuş zolağı vardır.

Adada yeganə yaşayış məntəqəsi Jijqin qəsəbəsidir. İnzibati baxımından primorski rayonu, Letne-Zolotiskoe kənd inzibati vahidliyinə daxildir.

Kateqoriya:Ağ dəniz adaları
Kateqoriya:Arxangelsk vilayəti adaları